“ #เด่นคุณ ” พร้อมท้าทายความสามารถ สวมบทแฝดต่างขั้ว!! ใน “ #เพลงพยัคฆ์ ”

            ออกอากาศได้เพียง 4 ตอน ความสนุกก็เข้มข้นขึ้นเรื่อย ๆ การันตีจากเรตติ้งที่ขยันทุบสถิติอยู่ทุกตอน สำหรับละครเรื่อง “เพลงพยัคฆ์” ละครเพลงอีสานครบรสที่ครองใจแฟน ๆ ไปทั่วประเทศ นับว่าเป็นการเปิดล็อตละครเย็นเรื่องแรกของช่อง 3 ที่ทั้งปัง ทั้งมันส์ สมการรอคอยจริง ๆ
          และสำหรับอีพีนี้ก็ยังเข้มข้นต่อเนื่อง กับฉากที่ เพลง(เด่นคุณ) บาดเจ็บ โดนคนลอบทำร้าย ทำให้พยัคฆ์(เด่นคุณ) ตาสมภพ(เกม ศานติ) และ ยายอนงค์(ท็อป ดารณีนุช) เป็นห่วง ตัดสินใจเดินทางกลับจากต่างประเทศ เพื่อมาดูอาการของเพลง โดยไปหาที่โรงพยาบาล ได้เจอกับลุงยิ้ม(บุ๋มบิ๋ม สุธีรัชต์) และ น้าจักร(ยะสะกะ ไชยสร) ทุกคนดีใจมากที่ได้เจอกัน โดยเฉพาะเพลงดีใจที่ได้เจอกับพยัคฆ์ ผู้เป็นน้อง ก่อนจะตัดสินใจขอร้องพยัคฆ์ให้ช่วยปลอมตัวเป็นเพลง เพื่อแก้ปัญหาเรื่องงานของค่ายยอดชื่น ก่อนที่จะโดนค่ายเกรียงไกรแย่งงานไปจนหมด ทำให้พยัคฆ์คิดหนักเพราะร้องเพลงไม่เป็น
            ฉากนี้เป็นการเจอกันของฝาแฝด ก็เลยต้องใช้เวลาถ่ายทำพอสมควร เด่นคุณ ต้องแสดงเป็นเพลง และ พยัคฆ์ 2 คาแรกเตอร์ เปลี่ยนเสื้อผ้าสลับกันไปมา รวมทั้งสลับคาแรกเตอร์ด้วย ผู้กำกับ เกรย์ ชัยยุทธ ถ่ายสลับกันไปมา ให้ภาพออกมาเนียน กลมกลืนเสมือนเป็นฝาแฝดกันจริง ๆ ส่วนเด่นคุณก็แสดงได้อย่างสมบทบาท คาแคกเตอร์มีความแตกต่างอย่างชัดเจนไม่ว่าจะเป็นนักมวยหรือนักร้อง
            อยากรู้ว่าจะออกมาเนียนอย่างที่บอกหรือไม่ รอติดตามชมฉากฝาแฝดฉากนี้ได้ในละคร “เพลงพยัคฆ์” ในวันจันทร์ที่ 27 มกราคมนี้ เวลา 19.00 น. ทางช่อง 3 ดูทีวีกด 33 ดูมือถือกด 3Plus

อ่านเพิ่มเติมได้ที่ 🔗 :
#เด่นคุณ #เพลงพยัคฆ์